Ek is Afrikaans - INK - INK Ek is Afrikaans - INK
Titel: Ek is Afrikaans
Datum gepubliseer: 14 Augustus 2019 Aantal woorde: 338 258 Kere gelees ♥3
Dit is die taal waarin ek verstaan. Dit is die taal waarin ek treur. Dit is die taal waarin ek soebat, smeek, waarin ek veg en baklei.
Ek het ontdek hoe ryk haar woordeskat is; die kleurvolheid van haar idioom. In grys kon ek bladsye deur middel van haar ryg, haar verken, ontgin, onthul.
Met die aanstap van my eie jare het ek geleer hoe om haar as wapen te gebruik. Ek het haar aangewend om op te staan, om te getuig. Sy is die lem wat die leun oopvlek, wat die weerloses beskerm; die wapentuig waarmee weerbares herlaai.
Ek sal aanhou om my taal te praat. Ek sal in my taal skryf en ek sal dit lees en ek sal daarin dink. Ek sal elke vreugde en oorwinning daarin vier en ek sal elke onreg beveg en vir elke kind daarin soebat en smeek.